**YH3 *Suomi, Eurooppa ja muuttuva maailma:* kertaus**

**Verkottunut maailma**

* **Globalisaatio** = *maapalloistuminen*, maailman eri alueiden *vuorovaikutus* ja *verkostoituminen* keskenään.

**Globalisaation historia**:

* **Uusi aika ja löytöretket** (1500-l.) käynnistivät todellisen globalisoitumisen, maailman kolme verkkoa yhdistyivät yhdeksi ja myös *Australia* liitettiin siihen 1780-luvulla brittien alistaessa sen. Eurooppa ja Pohjois-Amerikka nousivat teollistumisen myötä *keskusalueiksi* ja muut alistettiin *perifeioiksi*.
* 1900-luvulla *kansallisvaltioiden* rinnalle globaalia yhteistyötä **alueellisten järjestöjen** ja **yritysten** välillä. Myös **YK:n perustaminen 1945** yhdisti maailmaa ja talouden globaalit järjestöt, kuten **WTO** eli *Maailman kauppajärjestö.*

**Globalisaation vaikutuksia:**

* **Liikkuminen nopeutunut**, *junat, laivat, lentokone, autot*. Ne ovat mahdollistaneet *turismin* synnyn, *siirtolaisuuden* (kuten suuri siirtolaisaalto USA:han 1800-1900-lukujen vaihteessa) ja *tavaroiden nopean kulun* globaalissa taloudessa.
* **Tiedonkulku on nopeutunut** (ensin *lennätin*, 1900-l. *puhelin, radio, televisio ja lopulta matkapuhelin & netti*) ja tiedonvälitys muuttunut viime vuosikymmeninä reaaliaikaiseksi (*hakukoneet, uutissivustot, twiitit* ym.)
* **Esineiden internet** (älylaitteet) on lähitulevaisuuden suuri käänne: esineet (kuten kello, jääkaappi, auto ym.) viestivät netin kautta toisilleen
* **Tekninen verkottuminen luo** myös **uhkia**: mm. *hypersodankäynti ja informaatiovaikuttaminen* (verkkohyökkäykset ja ihmisten mielipiteiden muokkaaminen), *tieto-, kuljetus- ja lentoliikenteen kytkös* on tiivis ja häiriöt verkossa voivat aiheuttaa nopeasti suuria ongelmia esim. kansainväliseen lentoliikenteeseen.

**Globaali talous:**

* Globalisaatioon liittyy myös talouden globalisoituminen, mikä näkyy *tavaroiden, palveluiden, pääoman ja työvoiman vapaana liikkumisena* (vapaa kauppa).
* Vapaakaupan vastakohta on **protektionismi** eli oman talouden suojelu monilla rajoituksilla ulkomaisille tuotteille (mm. *standardit, tullit, kiintiöt, kotimaisten tuotteiden erityistuet*)
* **Globaalin talouden toimijat**: 1. **WTO eli maailman kauppajärjestö**, sopii jäsenmaiden kesken *tasapuolisista kauppaehdoista*, sovittelee maiden välisiä *kauppakiistoja* ja pyrkii poistamaan maiden väliltä kaupan esteitä. 2. **IMF eli Kansainvälinen valuuttarahasto** tukee *rahoitusvaikeuksiin* ajautuneita maita lainoittamalla niitä 3. **Maailmanpankk**i, joka rahoittaa maiden (erityisesti kehitysmaiden) *kehitysprojekteja*, pyrkii poistamaan köyhyyttää ja edistämään kestävää kehitystä 4. **G7 ja G20** -ryhmät, jotka ovat maailman rikkaimpien valtioiden *keskustelufoorumeja*, niissä pohditaan talouskasvua edistäviä toimia sekä keskustellaan muistakin ajankohtaisista poliittisista asioista. 5. **OECD**, joka pyrkii edistämään jäsenmaiden *taloudellista hyvinvointia* ja tekee monenlaisia *tilastoja ja tutkimusta* jäsenmaidensa tilanteesta.
* **Globaalin talouden hyvät ja huonot puolet:**
* Monien kehittyvien maiden *talouskasvu* (Kiina, Aasian “tiikerivaltiot”, kuten Etelä-Korea, Singapore) ja *köyhyyden väheneminen* maailmasta
* Suuryritysten halvempi tuotanto kehitysmaissa sekä suuret markkinat niissä
* Maiden riippuvuus toisistaan on pakottanut yhteistyöhön myös poliittisesti ristiriitaisia maita (esim. USA ja Kiina)
* *investoinnit* (esim. tehtaat, lentokentät, tiet) kehitysmaihin, yhteiskuntien kehitys
* Työttömyys suuryritysten kotimaissa, koska tuotanto halvempiin maihin (Eurooppa, USA)
* Suuryritysten *vaikutusvallan* kasvu (valtiot houkuttelevat niitä esim. verokilpailulla)
* Yritysten *ihmisoikeusrikkomukset* (esim. lapsityövoima) ja *ympäristöongelmat* kehitysmaissa, joissa ei kunnollista ympäristölainsäädäntöä
* *Verosuunnittelu/veronkierto*, verot jätetään maksamatta ja voitot piilotetaan veroparatiiseihin
* Globaalin talouden kasvu kiihdyttää *ilmastonmuutosta* ja luonnonvarojen tuhlausta

**Globaalin talouden uusia trendejä:**

1. **Digitalisaatio:** sähköisten palveluiden yleistyminen ihmisten arjessa (nettikaupat, sosiaalinen media, suoratoistopalvelut..)
2. **Teollinen internet ja esineiden internet:** älykkäät koneet ja laitteet, jotka ovat verkkopohjaisesti kytköksissä toisiinsa
3. **Robotisaatio:** palvelu-, teollisuus- ja viihde/sosiaalisten robottien yleistyminen lähivuosina

**Euroopan yhdentyminen:**

* Euroopassa kymmeniä miljoonia ihmisiä surmannut *toinen maailmansota* (1939-45) sekä *diktatuurien aika* (mm. Hitler, Mussolini).
* Toisen maailmansodan jälkeen 1940-luvun lopulla erityisesti **Saksan ja Ranskan vastakkainasettelu** haluttiin vastaisuudessa estää (olivat sotineet kolme sotaa v. 1870-1944).
* Ajatus *pysyvästä rauhasta Euroopassa ja Euroopan maiden integraatiosta* tuli Ranskan ulkoministeri **Robert Schumanilta** ja diplomaatti **Jean Monnetilta (EU:n perustajat)**.
* **Hiili- ja teräsyhteisö v. 1951:** hiili- ja teräsyhteisössä Ranskan ja Länsi-Saksan hiili- ja terästeollisuus siirrettiin yhteishallintaan → 1. sota- ja energiateollisuus yhteisvalvontaan, näin estetään aseiden valmistus salaa 2. maiden välinen taloudellinen riippuvuus, hiili ja teräs vapautettiin jäsenmaiden väliltä tulleista → vapaakaupan alku. *Ranska, Länsi-Saksa, Alankomaat, Belgia, Luxemburg ja Italia* liittyivät ensimmäisessä vaiheessa (*Pariisin sopimus*).
* **Euroopan talousyhteisö (EEC) ja Euratom 1957**: hiili- ja teräsyhteisömaat solmivat *Rooman sopimukset*, maiden välille kaikkien tuotteiden tulli- ja vapaakauppaliitto ja atomienergiajärjestö (Euratom), joka alkoi kehittää ydinvoimaa energiamuodoksi.
* **Euroopan yhteisö (EY) 1967**: Hiili- ja teräsyhteisö, Euratom ja EEC yhdistyivät 1967 sulautumissopimuksella uuden nimen alle, uusia jäsenmaita vähitellen mukaan: v. 1973 *Iso-Britannia, Irlanti, Tanska*, v. 1981 *Kreikka*, v. 1986: *Portugali, Espanja,* poliittinen yhdentyminen oli hidasta aina 1980-luvulle asti, kiistoja esim. Iso-Britannian ja Ranskan välillä
* **Euroopan unioni (EU) ja Maastrictin sopimus 1992**: sisämarkkinat (*neljä vapautta*: tavaroiden, palveluiden, ihmisten ja pääomien vapaa liikkuvuus), talous- ja rahaliitto (*EMU*), yhteinen ulko- ja turvallisuuspolitiikka, yhteistyö oikeus- ja sisäasioissa. Uusia jäsenmaita: *Suomi, Ruotsi, Itävalta* 1995, itälaajeneminen: *Viro, Latvia, Liettua, Puola, Tšekki, Slovakia, Unkari, Slovenia, Malta ja Kypros* 2004, *Romania ja Bulgaria* 2007, *Kroatia* 2013.
* **EU:n nykyiset liittymiskriteerit (Kööpenhaminan kriteerit):** 1. *poliittinen kriteeri:* demokratia & oikeusvaltio oltava kunnossa 2. *taloudellinen kriteeri:* riittävän vahva markkinatalous ja valtiontalouden tasapaino 3. *jäsenyysvelvoitteita noudattava kriteeri*: EU:hun liittyvä maa sitoutuu noudattamaan EU:n lainsäädäntöä ja tavoitteita
* **EU:n tulevaisuus**: keskeinen kiistakysymys liittyy siihen, kuinka paljon EU:lla tulisi olla valtaa suhteessa jäsenmaihin. *Federalistit* ajavat ns. liittovaltiota eli haluaisivat kasvattaa unionin valtaa ylikansalliseksi päätöksentekijäksi. *Patriootit/euroskeptikot* haluavat pitää päätöksenteon kansallisen parlamentin käsissä, silti taloudessa ja lainsäädännössä voidaan tehdä yhteistyötä. Euroopan maiden integraatioon on liittynyt myös *eriytynyt integraatio* eli eritahtinen yhteistyön syveneminen (osa maista ei esim. ole halunnut liittyä euroon).
* Viime aikoina on puhututtanut **Brexit** eli Iso-Britannian EU-ero (2020), taustalla kansanäänestyksen tulokselle oli mm. Itä-Euroopan maiden siirtolaiset, joiden katsottiin vievän työpaikat ja EU-jäsenmaksut, joille ei katsottu saatavan katetta. Britit eivät halunneet myöskään syventää yhteistyötä EU:ssa.

**Euroopan alueelliset, kielelliset, etniset ja taloudelliset erot:**

* **Unionimaat eivät ole yhtenäisiä,** vaan maissa on monia **vähemmistöjä** (kielivähemmistöt, kulttuurivähemmistöt, etniset, uskonnolliset), Eurooppa on “kielten ja kansojen mosaiikki”
* **EU:n virallisia kieliä on 24**, mutta kielellinen monimuotoisuus ulottuu *germaanisista kielistä, romaanisiin kieliin, slaavilaisiin kieliin, suomalais-ugrilaisiin kieliin ja muihin kieliin, kuten kreikka, turkki, keltti - ja balttikielet.*
* Monissa EU-maissa asuu valtaväestön lisäksi **etnisiä vähemmistöjä**, Suomessa mm. *saamelaiset*, Espanjassa *katalaanit ja baskit* tai Romaniassa *romanit* ym.
* Uskonnollisesti Euroopassa jakaudutaan erityisesti **katolisiin ja protestantteihin** kristillisessä kirkossa sekä **ortodokseihin** idässä. **Muslimeja** on 45 miljoonaa.
* **Taloudellinen eriarvoisuus** *jakautuu erityisesti lännen ja idän välillä*, Itä-Euroopan heikompaa asemaa painaa *sosialistinen menneisyys NL:n alaisena.*
* Valtioiden erot näkyvät myös **yhteiskuntajärjestelmissä**: *perustuslailliset monarkiat* (mm. Ruotsi), *tasavallat* (mm. Ranska), *liittovaltiot* (esim. Saksa), *yhtenäisvaltiot* (esim. Suomi), *enemmistövaalitavat* (esim. Iso-Britannia), *suhteellinen vaalitapa* (esim. Tanska), *sekavaalitapa* (esim. Italia), *pohjoismaiset hyvinvointivaltiot, liberaalit hyvinvointivaltiot, mannermaiset hyvinvointivaltiot ja Välimeren alueen hyvinvointijärjestelmät.*

**Eurooppalainen identiteetti ja arvot:**

* **identiteetti** = samuus, yhtäläisyys, ominaislaatu; piirteet, jotka erottavat ryhmän toisista
* - **Mikä yhdistää eurooppalaisia**? **Mistä muodostuu Euroopan identiteetti?** *1. Oikeusvaltio* (mm. tiukka suhtautuminen sopimusten noudattamiseen, syyttömyysolettama ilman todisteita) *2. Demokratia 3. Liberalismi (vapaamielisyys) 4. Kapitalismi (markkinatalous) 5. Ihmisoikeuksien kunnioittaminen*
* **Eurooppalaisuutta vahvistettu myös yhteisillä symboleilla**: Raha (euro), EU:n lippu (12 tähteä), Oodi Ilolle (Beethovenin säveltämä hymni), Eurooppa-päivä 9.5 (Robert Schumanin julistus hiili- ja teräsyhteisöstä), yhtenäinen Ajokortti ja passi & rekisterikilvet
* **Ongelmia euroidentiteetin rakentamisessa**: 1) Euroopalla sotaisa, imperialistinen ja rasistinen menneisyys 2) EU-identiteetti ylhäältä annettua eikä kiinnosta tavallisia ihmisiä 3) euronationalismiin pyritään symboleilla: lipuin, lauluin – jääneet kansalaisille etäisiksi → suhtautuminen eurooppalaisuuteen jakautuu **euro-optimisteihin ja euroskeptikoihin**

**EU-kansalaisuus, perusoikeudet, työ- ja opiskelumahdollisuudet:**

* **EU-kansalaisuus:** 1) *liikkumis- ja oleskeluoikeus* koko EU:n alueella (oikeus sosiaaliturvaan siinä maassa, jossa asuu) 2) *äänioikeus ja vaalikelpoisuus* EU- ja kunnallisvaaleissa asuinmaassa (51. ennen vaalipäivää) 3) *oikeus saada suojelua* toisen EU-maan edustustolta unionin ulkopuolisessa maassa 4) *oikeus vedota* Euroopan parlamenttiin sekä *kannella* komissiolle ja Euroopan oikeusasiamiehelle 5) *oikeus kirjoittaa* EU:n toimielimille millä tahansa *unionin virallisella kielellä* (24 kieltä)
* **Perusoikeudet:** kaikkien *EU-kansalaisten perusoikeudet* taataan (vapaudet, lainkäyttö, tasa-arvo, työntekijän oikeudet, henkilökohtainen koskemattomuus) Nizzan perusoikeuskirjassa v. 2000.
* **Schengen-sopimus:** EU:n, Norjan, Islannin ja Sveitsin sopimus keskinäisten rajamuodollisuuksien poistaminen ja yhteiset ulkorajat (27 maata) → maat muodostavat vapaan liikkumisen Schengen-alueen (v. 2015 **pakolaiskriisi** palautti väliaikaisia *rajatarkastuksia* maiden välille)
* **Työmahdollisuudet:** vapaa liikkuvuus mahdollistaa työskentelyn Eu-maissa sekä Islannissa, Lichtensteinissa ja Norjassa. Pitempi oleskelu maassa vaatii *rekisteröinnin* poliisille. Työntekijä saa samat *työehdot* kuin paikalliset, *verot* maksetaan työskentelymaahan ja työntekijä on oikeutettu *paikalliseen sosiaaliturvaan*. **EURES-työnvälitysportaali** tarjoaa koko Euroopan laajuisen työpaikka- ja työnhakijapankin.
* Eu yrittää *aktivoida nuoria***Euroopan nuorisoparlamentin** istunnoilla, jonne valitaa joka maasta edustajat, **Euroopan nuorisoportaalilla**, josta löytyy tietoa EU:sta sekä **Erasmus+** -ohjelmalla, joka tarjoaa mahdollisuuksia hakea rahoitusta koulujen ja järjestöjen projekteille sekä opiskelijavaihtomahdollisuuksia.
* **Globaalisti ihmiset voivat vaikuttaa luomalla maailmanlaajuisia verkostoja**. *Tietoja voidaan jakaa* yritysten ja poliitikkojen vääristä toimintatavoista maailmanlaajuisesti,pilkallisilla *vastamainoksilla* voidaan irvailla monikansallisille yrityksille ja vallanpitäjille, *kuluttajaboikoteilla* voidaan vaikuttaa yrityksiin, jotka toimivat epäekologisesti tai työntekijöiden oikeuksia polkien. *Globaalit järjestöt,* kuten *Amnesty, Punainen Risti* saavat kansainvälistä huomiota toiminnallaan.

**Miten Euroopan unioni toimii?**

**EU:n päätehtävät:**

1. **Sisämarkkinat**: vapaan kilpailun esteet poistettu, *ihmisten, tavaroiden, palvelujen ja pääomien vapaa liikkuminen* EU:n alueella, kilpailua vääristävien tai rajoittavien sopimusten teko on kielletty (*monopolit, kartellit*), *EMU* eli Euroopan talous- ja rahaliitto (yhteisvaluutta euro ja EKP:n johtama yhteinen rahapolitiikka)
2. **Yhteinen ulko- ja turvallisuuspolitiikka**: Rauhan ja vakauden edistäminen, *yhteinen esiintyminen suhteessa kolmansiin maihin* & oma ulkoministeri (ulkopoliittinen yhteistyö), *kriisinhallinta ja kriisinhallinta- ja valmiusjoukot* (ei kuitenkaan varsinaisia puolustusvoimia)
3. **Yhteistyö oikeus- ja sisäasioissa**: uhkana kansainvälinen rikollisuus, ihmiskauppa, terrorismi.. → poliisiyhteistyö **Europol -**poliisiviraston kautta**,** maahanmuutto- ja turvapaikkayhteistyö, yhteistyö oikeusasioissa **Frontex**: rajavalvonta, **Euroopan kyberturvallisuuskeskus**: kyberhyökkäysten torjunta

**Toimielimet:**

1. **Eurooppa-neuvosto (huippukokous)**: jäsenmaiden päämiehet (usein pääministerit) kokoontuvat väh. 4 krt vuodessa, poliittiset linjaukset, tulevaisuuden kysymykset, periaatepäätökset
2. **Euroopan parlamentti**: 705 meppiä eli kansalaisten valitsemaa europarlamentaarikkoa (edustajat maiden asukasluvun mukaan), säätää lait (*asetukset, direktiivit)* yhdessä ministerineuvoston kanssa ja päättää unionin budjetista, valvoo komissiota, hyväksyy EU:n kansainväliset sopimukset
3. **Euroopan unionin neuvosto (ministerineuvosto)**: säätää lait yhdessä parlamentin kanssa, solmii EU:n kansainväliset sopimukset kolmansien maiden kanssa, hyväksyy budjetin ja kehittää EU:n ulko- ja turvallisuuspolitiikkaa, EU:n neuvoston kokouksia valmistelee virkamiehet, **tärkeimpänä COREPER eli jäsenmaiden pysyvien edustajien (EU-suurlähettiläiden) komitea.**
4. **Euroopan komissio**: 27 komissaaria, aloiteoikeus lainsäädännössä, valvoo päätösten toimeenpanoa, EU:n varojen käyttöä ja perussopimusten noudattamista, johtaa unionin varojen käyttöä
5. **Euroopan unionin tuomioistuin**: käyttää tuomiovaltaa EU:ssa, se valvoo, että jäsenmaat noudattavat EU-lainsäädäntöä, tuomioistuin käsittelee kanteita jäsenvaltiota tai EU:n toimielimiä vastaan.

* Lisäksi joukko **muita toimielimiä**: *Tilintarkastustuomioistuin, Euroopan talous- ja sosiaalikomitea, Alueiden komitea, Euroopan keskuspankki, Euroopan investointipankki, Euroopan oikeusasiamies.*

**Tavallinen lainsäätämisjärjestys**:

1. Komission lain valmisteluvaihe (kuullaan jäsenvaltioita, etujärjestöjä ja virkamiehet valmistelevat lakia) 2. Komission lakiesitys (jäsenmailla oikeus tarkistaa toteutuuko **subsidiareettiperiaate eli läheisyysperiaate**) 3. Parlamentti käsittelee lakiesityksen ja hylkää (voi tehdä muutosehdotuksia) tai hyväksyy lain yksinkertainen enemmistöllä (yli puolet mepeistä) 4. EU:n neuvosto käsittelee lakiesityksen ja hylkää (voi tehdä muutosehdotuksia) tai hyväksyy lain (usein määräenemmistö, 55% jäsenmaista) 5. Tarvittaessa **toinen** (käydään läpi uudistettu lakiesitys, johon tehty muutosehdotuksia) tai **kolmas käsittely** (jolloin *sovittelukomitea* kokoontuu)

**Euroopan unionin säädökset/lait:**

* **Asetus:** velvoittava laki, tulee voimaan sellaisenaan koko unionin alueella
* **Direktiivi:** lainsäädäntöohje, kansalliset lait muutettava EU-direktiivin mukaisiksi määräajassa
* **Päätös**: koskee yksittäisiä jäsenmaita tai yrityksiä

**Kritiikki EU-päätöksenteolle/demokratiavaje:**

* EU kansalaisille etäinen ja *byrokraattinen* (monimutkainen päätöksentekojärjestelmä)
* Suurien jäsenmaiden *ylivalta* pieniin maihin nähden
* *Parlamentarismi* ei toimi hyvin: toimielimillä, jotka eivät ole kansalaisten valitsemia, on liikaa valtaa (esim. komissio).
* Eu puuttuu liikaa kansalaisten elämään ja arkeen turhilla direktiiveillä (kuuluisa mm. kurkkudirektiivi)
* Valtaa liikaa *virkamiehillä* (esim. Coreper) ja *komissiolla*, joka ei valmistele lakiesityksiä juurikaan julkisuudessa.

**Lissabonin sopimus 2009 (korvasi unionin aiemmat perussopimukset ja pyrki uudistamaan EU:ta kritiikin pohjalta)**:

1) unionista tuli *oikeushenkilö* 2) EU:n *perusoikeuskirjasta* tuli oikeudellisesti sitova 3) lainsäädäntö yksinkertaistui: pääsäännöksi *tavallinen lainsäätämisjärjestys* (vanha ”yhteispäätösmenettely”), *Parlamentin valta kasvoi* (lainsäädäntö-, budjettivalta ja komission nimittäminen 4) *Eurooppa-neuvostosta* eli huippukokouksesta virallinen unionin toimielin 5) Eurooppa-neuvostolle pysyvä puheenjohtaja, ”*EU:n presidentti”* 6) unionille ulkoasioiden ja turvallisuuspolitiikan korkea edustaja, ”*EU:n ulkoministeri*” 7) *Läheisyysperiaatteen eli subsidiareettiperiaatteen* toteutuminen, lait ja päätökset tulee tehdä mahdollisimman lähellä kansalaisia 8) *kansalaisaloite*: lakialoite voi tulla komission ohella kansalaisilta, 1 miljoonan EU-kansalaisen allekirjoitettava aloite väh. 7 maasta 9) *takuuturvalauseke:* jäsenmaat antavat apua kaikin keinoin, jos joku EU:n jäsenmaa joutuu hyökkäyksen kohteeksi

**Lobbaaminen:**

* Tarkoittaa erilaisten *eturyhmien* (yritykset, ammattijärjestöt, jäsenvaltiot) *vaikuttamisyrityksiä EU-päätöksentekijöille*
* Brysselissä satoja konsulttitoimistoja, tapaavat parlamentaarikkoja ja tuovat näkemyksiään esille julkisuudessa
* Lahjusten antaminen kiellettyä, *EU:n avoimuusrekisteriin* tulisi ilmoittaa kuka lobbaa ja minkä puolesta

**Suomen EU-päätöksenteko:**

* **Päätöksenteko EU-asioissa Suomessa:** 1. Komission säädösaloite 2. EU:n neuvosto (Coreper, jossa *Suomen EU-suurlähettiläs*) valmistelee käsiteltävän asian 3. Valtioneuvosto (hallitus) käsittelee Suomen toimintalinjan *EU-ministerivaliokunnassa* 4. Eduskunnan **suuri valiokunta** käsittelee ja ilmaisee Suomen kannan ministerineuvoston kokoukseen lähtevälle ministerille ja käsittelee muutoinkin Eu-asioita (suuri valiokunta on EU-valiokunta eduskunnassa, jossa 25 kansanedustajaa), varmistaa samalla eduskunnan vaikutuksen ja *parlamentaarisen valvonnan* EU-asioissa 5. Erikoisvaliokunnat antavat lausuntoja omaan alaansa liittyvissä EU-asioissa suurelle valiokunnalle 6. Ministeri kuulee suurta valiokuntaa ennen ministerineuvoston kokousta: Suomen kanta esille ministerineuvostossa, myös pääministerin tulisi informoida eduskuntaa ennen ja jälkeen huippukokousta eli Eurooppa-neuvoston kokousta.

**Euroopan unionin talous:**

* **Neljä vapautta**: 1. Ihmisten vapaa liikkuvuus (työ, opiskelu, asuminen) 2. Pääomien vapaa liikkuvuus (investoinnit, asunnon/yritysten ostaminen) 3. Tavaroiden vapaa liikkuvuus (tullien poistaminen rajoilta, rajatarkastusten poistaminen, kansallisten standardien poistaminen) 4. Palveluiden vapaa liikkuvuus (pankkipalvelut, ruokakauppaketjut, remonttifirmat ym. palvelut vapaasti käytettävissä)
* Jäsenvaltiot maksavat **jäsenmaksuja** BKT:n mukaan. Rikkaammat valtiot ovat ns. **nettomaksajia** eli maksavat jäsenmaksua enemmän kuin saavat aluetukia EU:lta. Keskiarvoa köyhemmät maat taas ovat **nettosaajia** eli saavat tukia enemmän kuin maksavat jäsenmaksuja.
* **Aluepolitiikalla** pyritään tukemaan köyhempien alueiden kehitystä ja lisäämään sosiaalista *yhteenkuuluvuutta eli koheesiota*. Alueiden välisiä eroja tasataan 1. **rakennerahastoilla** (kehityshankkeet talouden edistämiseksi ja työpaikkojen luomiseksi) ja 2. **koheesiorahastolla** (sieltä saavat tukea maat, joiden *bkt on alle 90% EU:n keskiarvosta*).
* **EKP eli Euroopan keskuspankki** harjoittaa *rahapolitiikkaa*, jolla pyritään **säätelemään korkotasoa ja torjumaan liiallista inflaatiota eli tavoitellaan hintavakautta** (*hintojen nousu alle 2% vuositasolla*).
* EKP:n keinoja: **1. Ohjauskorko**: korko, joka on hintana liikepankeille, kun ne lainaavat rahaa EKP:ltä. Se vaikuttaa ns. *markkinakorkoihin* eli liikepankkien yrityksiltä ja kotitalouksilta pyytämiin lainojen korkoihin (euribor, prime). Laskusuhdanteessa ohjauskorkoa lasketaan ja noususuhdanteessa nostetaan**. 2. Määrällinen elvytys:** EKP lisää rahan tarjontaa markkinoilla ostamalla arvopapereita (esim. joukkovelkakirjat) pois markkinoilta. Tällä tavoin voidaan elvyttää eli edistää talouskasvua **3. Valuuttainterventio:** euro on ns. *kelluva valuutta*, eikä sitä voida devalvoida, joten EKP voi ainoastaan vaikuttaa euron arvoon *ostamalla tai myymällä hallussaan olevia valuuttoja ja varoja* (mm. kulta, dollari, jeni).

**Euroalue:**

* 20 maata 27:sta EU:n jäsenvaltiosta käyttää valuuttanaan **euroa.**
* **Hyviä puolia eurossa**: *ei valuutanvaihtoa* (suuri hyöty yrityksille ja esim. turisteille), euro on *vahva valuutta* (sen arvossa ei tapahdu suuria muutoksia), euroalueen *korot matalat* (hyöty asuntovelallisille), *inflaatiota* onnistuttu torjumaan hyvin
* **Huonoja puolia**: jäsenmaat *menettäneet rahapolitiikan* EKP:lle (Suomen Pankin pääjohtaja osallistuu kuitenkin päätöksentekoon), eri jäsenmaat voivat olla *eri suhdannetilanteessa* ja EKP:n toimet voivat olla joillekin maille tuhoisia, EU ajautui *velkakriisiin* 2008 (Kreikka, Espanja, Irlanti, Portugali, Kypros) ja muut euromaat joutuivat auttamaan niitä **EVM-rahastolla**, euroalue ajautui velkakriisin myötä pitkään olemattoman talouskasvun eli *stagnaation* vaiheeseen, euroa eli voi *devalvoida* (valuutan arvon tarkoituksellista alentamista suhteessa ulkomaisiin valuuttoihin) huonona talousaikana.

**Suomen ja Euroopan turvallisuus:**

* **Turvallisuus** ihmisen keskeisiä **perustarpeita**, **valtion** tehtävä on taata turvallisuus
* **Uhat**: s*otilaalliset, taloudelliset, sosiaaliset, terveydelliset ja ympäristöuhat* **(sisäiset ja ulkoiset uhat)** → mm. *sota, terrori-isku, tietoverkon häiriöt, sähkönjakelun häiriöt, liikenneonnettomuudet, ympäristökatastrofit (mm. ydinsäteily, öljyonnettomuus), pandemiat, syrjäytyneisyys ja huono-osaisuus, huumeet, rikollisuus, ääriliikkeet (esim. rasistiset järjestöt), hyperuhkat*
* Nykyään **laaja turvallisuuskäsitys:** turvallisuusuhat moninaisia perinteisten sotaan liittyvien uhkien lisäksi
* **Ulko- ja turvallisuuspolitiikka:**

1. **Presidentti ja valtioneuvosto** johtavat ulko- ja turvallisuuspolitiikkaa: **Utva** eli *hallituksen ulko- ja turvallisuuspoliittinen ministerivaliokunta* valmistelee turvallisuuspolitiikkaan liittyviä asioita
2. *Käytännön ulkopolitiikkaa* muiden maiden kanssa toteuttaa **ulkoministeri sekä ulkoasiainhallinto** (ulkoministeriö, edustustot ympäri maailmaa, kuten suurlähetystöt)
3. *Käytännön turvallisuuspolitiikkaa* toteuttaa **puolustusministeri, puolustusministeriö ja puolustusvoimat** sekä **sisäministeri ja** **sisäministeriö,** joka vastaa **poliisitoiminnasta**
4. **Eduskunta** päättää tärkeimmistä *ulko- ja turvallisuuspolitiikan sopimuksista*, **eduskunnan ulkoasiainvaliokunta** valmistelee merkittävimpiä valtiosopimuksia

→ Vakavissa tilanteissa valtioneuvostolla oikeus säätää poikkeuslakeja **(valmiuslaki**) ja perusoikeuksia voidaan rajoittaa, **puolustustilalaki** voidaan ottaa käyttöön esim. sotatilanteessa

**Yleinen asevelvollisuus:**

* koskee **18-60-vuotiaita miehiä,** joiden suoritettava **varusmies-tai siviilipalvelus**. **Naisilla vapaaehtoinen. Asepalvelus 165, 255 tai 347 päivää (riippuen tehtävistä),** *reserviläinen* voidaan lisäksi määrätä varusmiespalveluksen jälkeen **kertausharjoituksiin,** asepalveluksen voi suorittaa myös *aseettomana*. Siviilipalvelus kestää 347 päivää ja koostuu *alkukoulutusjaksosta* (esim. ensiaputaidot) *sekä työpalvelusta*. **Totaalikieltäytyjä** kieltäytyy asevelvollisuudesta ja voidaan tuomita *vankeuteen tai valvontarangaistukseen*.
* **Yleisen asevelvollisuuden etuja**: laaja reservipohja, laaja rekrytointipohja kansainvälisiin kriisinhallintatehtäviin, kasvatuksellinen merkitys miehille, korkea maanpuolustustahto
* **Haittoja:** kansantaloudelle haitallinen, kun koko ikäluokka poissa töistä ja opiskeluista, joukkojen tasoa pidetty heikompana verrattuna palkka-armeijaan (jossa ammattilaiset ja motivoituneet henkilöt asialla)

**Suomen turvallisuuspoliittinen ympäristö:**

* Toimintaympäristöt: 1. Itämeri ja lähialueet (naapurimaat) 2. Eurooppa 3. Maailmanlaajuinen yhteistyö
* Hyvät suhteet naapurimaihin tärkeitä: Venäjä, Ruotsi, Viro..
* Erityisesti **Ruotsin** kanssa tiivis keskusteluyhteys ja yhteiset sotaharjoitukset
* Sitoutuminen yhteiseen **Euroopan ulko- ja turvallisuuspolitiikkaan**, mm. EU:n kauppapakotteet Venäjälle
* Varautuminen **hybridiuhkiin**: valheellisen tiedon levittäminen, verkkohyökkäykset, talouteen vaikuttaminen, epävakauden lisääminen, terrorismi…
* **NATO-jäsenyys**: Ukrainan sodan myötä Venäjän toiminta koettiin uhkaavana, Suomi ja Ruotsi hakivat **NATO-jäsenyyttä** toukokuussa 2022. Kaikkien jäsenmaiden hyväksyttäävä jäsenyys, Turkki ja Unkari eivät ole ratifioineet sopimusta
* Suomi pitkään jo ennen hakemusta **NATO:n rauhankumppani:** kriisinhallintaoperaatiotja harjoittelu sotilaallisesti yhdessä, armeijan toiminnat muutettu NATO-sopiviksi
* Täysjäsenyyteen suhtauduttiin pitkään kielteisesti, erityisesti Venäjän reaktiota pelättiin

Euroopan yhteinen ulko- ja turvallisuuspolitiikka

* **Ulkopolitiikka:** *ulkoasioiden ja turvallisuuspolitiikan korkea edustaja* (EU-ulkoministeri)  
  johtaa EU:n ulkopolitiikkaa, ehdottaa ja toteuttaa sekä edustaa EU:ta kansainvälisissä järjestössä ja kertoo kannat, *EU:n ulkosuhdehallinto, Brysselin päämaja ja edustustot kolmansissa maissa*, EU:n osallistumis- ja puheoikeus YK:n yleiskokouksessa (YK ollut tähän asti kansallisvaltioiden foorumi)
* **Turvallisuuspolitiikka:** EU on kehittänyt Natosta riippumatonta turvallisuuspolitiikkaa vuodesta 1999, *kriisinhallintatehtävät* (rauhanturvaaminen) keskeinen osa, Lissabonin sopimus 2009 toi mukaan *turvatakuut* jäsenmaiden kesken → toisen jäsenmaan joutuessa hyökkäyksen kohteeksi jäsenmaa ei voi jäädä sivustakatsojaksi
* kriisinhallintaa kehitetään seuraavilla ulottuvuuksilla:  
   1) humanitaariset toimet (*siviilikriisinhallinta*)  
   2) rauhanturvatoimet (*sotilaallinen kriisinhallinta*)  
   3) taisteluosastojen käyttö vaativissa kriisinhallintatehtävissä (*sotilaallinen kriisinhallinta*)
  + EU:n kriisinhallintajoukot = sotilaallista ja siviilikriisinhallintaa  
    päätös perustamisesta 2004, syntyivät Suomen ja Ruotsin aloitteesta  
     kriisinhallintatehtävät Euroopassa ja lähialueilla  
     EU:n saatava YK:n valtuutus käyttöön  
     100 000 sotilasta, joista kaksi 1 500 sotilaan *taisteluosastoa* (nopean toiminnan joukot) valmiudessa: ei vielä koskaan käytetty

**Suomen EU-jäsenyys ja pohjoismainen yhteistyö:**

* Suomen kansainvälinen asema muuttui 1980- ja 1990-luvun vaihteessa ← kylmän sodan loppu, **Neuvostoliiton hajoaminen**1991, tärkeää myös **taloudellinen yhteistyö Länsi-Euroopan maiden kanssa, joten** Suomi haki EU-jäsenyyttä
* **v. 1994 neuvoa-antava kansanäänestys**Suomen liittymisestä EU:hun; tulos: 57% puolesta, 43% vastaan, 1995 Suomi mukaan unioniin Ruotsin ja Itävallan kanssa
* Suomi on ollut aktiivisempi kuin muut Pohjoismaat EU:ssa, vrt. Ruotsi ja Tanska esim. euron ulkopuolella, Suomen ongelmia EU-suhteessa: *maataloustukien romahtaminen* (pohjoinen sijainti, erityistukien tarve), *turvallisuuspolitiikka* (Suomi ei Naton jäsen; Suomi sitoutunut EU:n yhteiseen turvallisuuspolitiikkaan)
* EU:n lisäksi Suomelle on ollut tärkeää **pohjoismainen yhteistyö**: Pohjoismaat hyvin samanlaisia yhteiskunniltaan (*pohjoismainen hyvinvointivaltiojärjestelmä, luterilaisuus, oikeusvaltio, demokratia ja tasa-arvo keskeisiä arvoja*), pohjoismaiden välillä myös *passi- ja viisumivapaus* jo 1950-luvulta lähtien sekä *yhteiset työmarkkinat ja korkeakouluyhteistyö*
* **Pohjoismaisia yhteistyöjärjestöjä**: 1. *Pohjoismaiden neuvosto* (kansanedustajien yhteistyöelin, yhteistyön kehittäminen), 2. *Pohjoismaiden ministerineuvosto* (erityisesti ulko- ja turvallisuuspolitiikan kysymykset) 3. *Pohjola-Norden* (kansalaisten kanssakäyminen, opiskeluvaihto) 4. *Pohjoismainen kulttuurirahasto* (pohjoismaiset kulttuurialan palkinnot*)*

**Suomen EU-päätöksenteko:**

* **Päätöksenteko EU-asioissa Suomessa:** 1. Komission säädösaloite 2. EU:n neuvosto (Coreper, jossa *Suomen EU-suurlähettiläs*) valmistelee käsiteltävän asian 3. Valtioneuvosto (hallitus) käsittelee Suomen toimintalinjan *EU-ministerivaliokunnassa* 4. Eduskunnan **suuri valiokunta** käsittelee ja ilmaisee Suomen kannan ministerineuvoston kokoukseen lähtevälle ministerille ja käsittelee muutoinkin Eu-asioita (suuri valiokunta on EU-valiokunta eduskunnassa, jossa 25 kansanedustajaa), varmistaa samalla eduskunnan vaikutuksen ja *parlamentaarisen valvonnan* EU-asioissa 5. Erikoisvaliokunnat antavat lausuntoja omaan alaansa liittyvissä EU-asioissa suurelle valiokunnalle 6. Ministeri kuulee suurta valiokuntaa ennen ministerineuvoston kokousta: Suomen kanta esille ministerineuvostossa, myös pääministerin tulisi informoida eduskuntaa ennen ja jälkeen huippukokousta eli Eurooppa-neuvoston kokousta.